ครับ อยากทราบว่ามีสิทท้องไมครับ แฟนผมฝังได้ปีกว่าแล้ว มีอาการน้ำหนักเพิ่ม เจ็บนม อยากทราบว่าท้องไหมคับ
สวัสดีค่ะ ยาฝังคุมกำเนิดนั้น ถือว่ามีประสิทธิภาพดีมาก โดยจะช่วยป้องกันการตั้งครรภ์ได้มากกว่า 99% หรือตามทฤษฎีแล้วมีโอกาสตั้งครรภ์ได้เพียง 0.05% หรือเท่ากับ 1 ใน 2000 คน และจากรายงานการใช้งานจริง ก็พบการตั้งครรภ์เกิดขึ้นน้อยกว่า 1 คนใน 1000 คนที่ฝังยาคุมค่ะ ดังนั้น อาการน้ำหนักเพิ่มและเจ็บเต้านม จึงไม่น่าเกิดจากการตั้งครรภ์ แต่หากไม่แน่ใจ ก็อาจลองตรวจหาการตั้งครรภ์ดูก็ได้ค่ะอาการมีน้ำหนักเพิ่ม ส่วนใหญ่ก็มักเกิดจากพฤติกรรมในการทานอาหารและการออกกำลังกาย มากกว่าจะเป็นผลของยาฝังคุมกำเนิด เพราะได้ฝังยามานานปีกว่าแล้ว จึงไม่น่าเกิดจากผลของยา แต่หากมีน้ำหนักเพิ่มขึ้นมาก ก็อาจเกิดจากสาเหตุอื่นๆ ได้ เช่น มีภาวะไทรอยด์ฮอร์โมนต่ำ เป็นต้น ในกรณีนี้ ก็ควรไปพบแพทย์เพื่อตรวจหาสาเหตุค่ะส่วนอาการเจ็บเต้านม ก็อาจเกิดจากการเปลี่ยนแปลงของฮอร์โมน ซึ่งอาจเป็นผลมาจากยาฝังคุมกำเนิดได้ หรืออาจเกิดจากการมีเต้านมอักเสบ แต่ก็จะมีอาการบวมแดงของเต้านมร่วมด้วย นอกจากนี้ ก็อาจเกิดจากการมีความเครียด วิตกกังวลได้ หากอาการเจ็บเป็นไม่มาก ก็ให้สังเกตอาการไปก่อนค่ะ แต่หากอาการเจ็บเป็นมากต่อเนื่อง เต้านมมีอาการบวมแดง หรือคลำได้ก้อนที่เต้านม ก็ควรไปพบแพทย์เพื่อตรวจค่ะ